སློབ་གྲྭ་བུ་མོ་འདི་དག་ནི་ཧི་མ་ལ་བརྒལ་ནས་མི་ཡུལ་དུ་ཤེས་རིག་འཚོལ་བར་ཡོང་མཁན་གྱི་གསར་འབྱོར་བ་ཤ་སྟག་རེད།ཁོ་ཚོ་གུང་གསེང་དུ་འགྲོ་ས་ཡི་ཁྱིམ་དང་སྐྱིད་སྡུག་ཕྲག་ཏུ་ལེན་མཁན་གྱི་ཕ་མ་ཡོད་ཚད་ནི་ལེ་བ་སྟོང་གིས་བསྐལ་པའི་ཧི་མ་ལ་ཡི་བྲང་གཞུང་ན་ཡོད།གུང་གསེང་གིས་མཚོན་པའི་སྐྱིད་སྡུག་ལེགསཉེས་ལ་འགན་འཁུར་དཔུང་རོགས་བྱེད་མཁན་ནི་གྲྭ་ས་ཁག་ན་ཡོད་པའི་སྤུན་མཆེད་གྲྭ་བ་རྣམས་ལས་མེད།དེས་ན་ཁོ་མོ་ཚོ་གུང་སེང་ཡོང་ས་གྲྭ་ས་གདན་ས་དག་ཡིན་ལ།སློབ་གྲྭ་བུ་མོ་ཚོས་གྲྭ་བ་དང་འགྲོགས་ནས་ཡར་མར་འགྲོ་དུ་མི་མང་པོའི་སེམས་ན་དོགས་མི་བདེའམ་ཡང་ན་བཀྲ་མི་ཤེས་པའི་གནད་དོན་ཞིག་གི་གདོན་སྤྱི་ཤར་གྱིན་ཡོད་པ་མ་ཟད།ནམ་རྒྱུན་སྤྱི་ཚོགས་ཐོག་དང་དྲ་རྒྱ་སོགས་ཀྱི་རྒྱུད་ལམ་མང་པོ་ན་གྲྭ་བའི་སྤུན་མཆེད་བུ་མོ་མ་གཏོགས་མེད་པར་ཡ་མཚན་ཡིན་པའི་སྐོར་ལབ་གླེང་མང་པོ་ཡོང་གིན་ཡོད།ཁོ་ཚོ་ཅི་ཁགཁག་ཅི་ཡོད།དངོས་ཡོད་ཀྱི་ཐོག་ནས་བལྟས་ཀྱང་གྲྭ་བའི་སྤུན་མཆེད་ཡོད་ཚད་མི་ཤེས་ཀྱང་མང་ཆེ་བ་བུ་མོ་ཡིན་པར་མངོན་ཡོད་རེད།